બેંગલુરુ: કર્ણાટકમાં વિધાનસભા ચૂંટણીનાં પરિણામો બાદ હવે સરકાર રચવા માટે રાજકીય તડજોડ પુરજોશમાં ચાલી રહી છે. દરમિયાન અહેવાલો અનુસાર કોંગ્રેસના અધ્યક્ષ રાહુલ ગાંધીએ બેંગલુરુમાં ડેરાતંબૂ તાણીને બેઠેલા પક્ષના વરિષ્ઠ નેતા ગુલામનબી આઝાદ સાથે વાત કરી છે અને કર્ણાટકમાં જનતા દળ (એસ)-કોંગ્રેસના ગઠબંધનની સરકાર રચવા માટે તમામ તાકાત કામે લગાવવા જણાવ્યું છે. રાહુલ ગાંધીએ ગુલામનબી આઝાદને સરકાર રચવા એડીચોટીનું જોર લગાવવા જણાવ્યું છે.